|  |
| --- |
| **Navodila za samostojno učenje pri izbirnem predmetu NI2** |
| Datum: torek 21. 4. 2020 |
| Učna ura: V mestu – kam?Kriteriji uspešnosti: - znam odgovoriti na vprašanje kam in pri tem uporabiti določni člen v tožilniku |
| **Hallo, liebe Schüler.** Včeraj ste se poigrali z različnimi stavbami v mestu. Mislim, da vam jih je kar nekaj ostalo v spominu. Kdor želi, se lahko večkrat vrne k interaktivnim nalogam, ki sem jih predlagala včeraj, da utrjuje imena stavb s členi. Sicer pa jih bomo v naslednjih urah pogosto srečevali, tako da jih bomo tudi s tem utrjevali.Poleg stavb smo včeraj spoznali, da na vprašanje KJE – WO? v nemščini uporabljamo dajalnik, ki nam je bil že znan iz teme o hiši in pohištvu.Danes bomo spoznali še tožilniško rabo, ki odgovarja na vprašanje KAM – WOHIN? |
| 1. **Ponovimo in razširimo znanje**

Najprej poslušaj pogovor med Alicijo in njenim očetom. → iRokusPlus → interaktivni učbenik → 3.3. / situacija 4 / **naloga 13**Reši nalogo pod besedilom. Kaj pomeni vprašanje »mit wem«? - S kom?Mit wem will Alicija ins Kino gehen? Mit Nico. (z Nikom). Mimogrede, tudi predlog MIT zahteva ob sebi dajalnik. Pred lastnimi imeni členov sicer ne uporabljamo, pred drugimi samostalniki pa. Na primer (primerjaj z drugim stolpcem v spodnji preglednici) Am Abend gehe ich mit dem Hund spazieren. Sie spielt gern mit den Kindern (množina). Wir fahren mit dem Zug in die Schule.Kaj je torej tema pogovora? **Kam** vse bi Alicija rada šla v soboto zvečer … in die Disco, ins Kino, in den Jugendklub (hoče Hanna). Kako vemo, katero obliko člena za predlogom moramo uporabiti?Naredimo si preglednico, ki prikaže razliko v rabi dajalnika (Dativ) in tožilnika (Akkusativ)

|  |  |  |
| --- | --- | --- |
| Nominativ (im.) | WO? (kje si) → Dativ | WOHIN? (kam greš) → Akkusativ |
| **der** Sportplatz | auf **dem** Sportplatz | auf **den** Sportplatz |
| **die** Musikschule | in **der** Musikschule | in **die** Musikschule |
| **das** Restaurant | neben **dem** Restaurant | vor **das** Restaurant |
| **die** (PL.) Schulen | in **den** Schulen | in **die** Schulen |

Ko torej odgovarjamo na vprašanje wo (kje je, stoji, se nahaja … ), moramo uporabiti Dativ (dajalnik – glej 2. stolpec), ko pa odgovarjamo na vprašanje wohin (kam greš, potuješ, se pelješ …), uporabimo Akkusativ (tožilnik – glej 3. stolpec). To je torej po tabeli, ki jo imajo v razredu nad tablo. Na koncu dokumenta najdeš »plonkec« 😊Preglednico prepiši v zvezek.Zdaj pa potrebujemo malo vaje, da spomin vse te različne oblike lahko shrani. |
| 1. **Utrjevanje**
2. Oglej si naslednjo nalogo:

 → iRokusPlus → interaktivni učbenik → 3.3. / situacija 4 / **naloga 14**Oglej si primera dveh različnih pogovorov. V zvezek napiši vsaj po dva pogovora vsake vrste z različnimi iztočnicami, ki so navedene spodaj. Kdor želi, lahko napiše tudi, kako bi izgledal tvoj pogovor na to temo s starši.Klikni tudi na sovico in ponovi, kako spregamo modalne glagole. |
| 1. Odpri dokument »Stadt\_wo\_wohin«

Najprej dopolni imena stavb in krajev v mestu z der, die, das. Če nisi prepričan/-a, preveri v slovarju.Potem odgovori na vprašanja spodaj. Pazi! Menjata se vprašanji Wo in Wohin? Predlog je že napisan, ti dodaš torej člen v pravi obliki in stavbo oziroma kraj. Pomagaj si z gornjo preglednico. Za enkrat je pomembno, da razumeš, katera oblika kam pride, tudi če si moraš pomagati s tabelico. Avtomatizacija pride kasneje – to bomo utrjevali po počitnicah.Wordov dokument »Stadt\_wo\_wohin« izpolni (po možnosti kar v Wordu) in mi ga pošlji. |
| **Genug für heute!****Und schöne Ferien!!! 😊** |

|  |  |  |  |  |
| --- | --- | --- | --- | --- |
|  | Maskulinum (m. sp.) | Neutrum (sr. sp.) | Femininum (ž.sp.) | Plural (mn.) |
| Nominativ | der | das | die | die |
| Genitiv | des | des | der | der |
| Dativ | dem  | dem | der | den |
| Akkusativ | den | das | die | die |